|  |
| --- |
| **DOKUMENT ZA INTERNETSKO SAVJETOVANJE O NACRTU OPĆEG AKTA** |
| **Nacrt****Odluke o osnivanju Koordinacije za ljudska prava** **Koprivničko-križevačke županije**  |
| **KOPRIVNIČKO-KRIŽEVAČKA ŽUPANIJA** |
| **Početak savjetovanja****19. kolovoza 2021.** | **Završetak savjetovanja** **29. kolovoza 2021.** |

RAZLOG DONOŠENJA

|  |
| --- |
| Razlog donošenja nove Odluke o osnivanju Koordinacije za ljudska prava je prvenstveno usklađivanje s pozitivnim propisima, obzirom da je temeljni akt donesen 2000. godine. Nadalje, razlog je detaljnije utvrđivanje nadležnost i načina rada Koordinacije. Prijedlogom Odluke mijenja se dosadašnji naziv savjetodavnog tijela Županijske skupštine nadležnog za pitanje ljudskih prava i prava nacionalnih manjina, te bi donošenjem odluke glasio, Koordinacija za ljudska prava Koprivničko-križevačke županije.Člankom 4. predložene Odluke utvrđuju se pored dosadašnjih i nove zadaće Koordinacije. Novina je zadaća provođenja nacionalnih strateških dokumenata iz područja zaštite i promicanja ljudskih prava, u skladu s dobivenim nadležnostima, a u suradnji s nadležnim tijelima. Člankom 5. detaljnije se opisuje struktura sastava predmetnog radnog tijela, na način da se Koordinacija sastoji od predsjednika, 10 članova i tajnika, koje imenuje župan posebnim rješenjem. Člankom 5. stavkom 3. Odluke utvrđeno je da tajnik koordinacije obavlja stručne i administrativne poslove za potrebe rada Koordinacije te da nema pravo odlučivanja.Novina utvrđena člankom 5. stavkom 6. Odluke je da se na postupak sazivanja i način rada sjednica Koordinacije na odgovarajući način primjenjuju odredbe Poslovnika Županijske skupštine Koprivničko-križevačke županije.  |

Pozivamo predstavnike javnosti da najkasnije do 29. kolovoza 2021. godine dostave svoje komentare na Nacrt Odluke o osnivanju Koordinacije za ljudska prava Koprivničko-križevačke županije putem OBRASCA za savjetovanja na e-mail: helena.matica @kckzz.hr

Po završetku savjetovanja, svi pristigli doprinosi bit će javno dostupni na internetskoj stranici Koprivničko-križevačke županije te priloženi uz prijedlog akta o kojem će raspravljati Županijska skupština Koprivničko-križevačke županije.

Ukoliko ne želite da Vaš doprinos bude javno objavljen, molimo Vas da to jasno istaknete pri dostavi obrasca.

Zahvaljujemo na doprinosu u izradi što kvalitetnijeg Nacrta Odluke o osnivanju Koordinacije za ljudska prava Koprivničko-križevačke županije.

KLASA: 011-04/21-01/3

URBROJ: 2137/1-02/03-21-1

Koprivnica, 18. kolovoza 2021.